Vedtekter for Industri Energi Ung

# §1 Formålsparagraf

1.1 Industri Energi Ung er ungdomsorganisasjonen til Industri Energi.

1.2 Industri Energi Ung har som formål å organisere elever, studenter og arbeidstakere tom. fylte 35 år innenfor Industri Energis organisasjonsområde.

# §2 Vedtekter

## Status

2.1 Industri Energi Ungs vedtekter kan ikke direkte stride mot Industri Energis vedtekter.

2.2 Alle medlemmer av og organisasjonsledd i Industri Energi Ung plikter å følge våre vedtekter.

## Vedtektsendringer

2.3 Industri Energi Ungs vedtekter kan endres av Ungdomskonferansen med 2/3 flertall.

2.4 Vedtektsendringer gjøres gyldig fra det øyeblikket Ungdomskonferansen blir hevet. Med mindre noe annet er besluttet av Ungdomskonferansen.

## Tolkning av vedtektene

2.5 Oppstår det ulike tolkninger av hvordan vedtektene skal forstås, gjelder ungdomsutvalgets forståelse inntil Ungdomskonferansen gir sin tolkning.

# §3 Organisasjonsprinsipper

## Seksuell trakassering og krenkende atferd

3.1 Det er forbud mot seksuell trakassering og mobbing på alle arrangementer i regi av Industri Energi Ung. Ved uønskede hendelser skal AU i Industri Energi varsles og håndtere saken.

3.2 Seksuell trakassering, overgrep og annen atferd som er i strid med norsk lov gir grunnlag for suspendering eller utelukking i tråd med Industri Energis vedtekter §29.

## Personvalg

3.3 Dersom en tillitsvalgt (nestleder, medlem, vara) i ungdomsutvalget fratrer sitt verv kan utvalget suppleres. Valgkomiteen innstiller en ny kandidat, mens ungdomsutvalget som det høyeste organet mellom Ungdomskonferansene foretar selve suppleringsvalget.

3.4 Dersom leder fratrer sitt verv, trer en av nestlederne inn i rollen som leder. Hvilken nestleder det blir bestemmes av utvalget. Hvis ingen av nestlederne har mulighet til å påta seg ledervervet innstiller valgkomiteen på en ny kandidat, mens ungdomsutvalget som det høyeste organet mellom ungdomskonferansene foretar selve suppleringsvalget. Ny leder velges på ungdomskonferansen inneværende periode.

3.5 Det skal tilstrebes lik kjønnsfordeling i alle valgte organer i Industri Energi Ung. 3.6 Øvre aldersgrense for å bli valgt til ungdomsutvalget er til og med det året en fyller 33. Øvre aldersgrense for å bli valgt til kontrollkomite og valgkomite er til og med året en fyller 34.

3.7 Ved valg med to eller flere kandidater, skal det gjennomføres skriftlig valg dersom en stemmeberettiget krever dette.

## Vedtaks og beslutningsdyktighet

3.8 I Industri Energi Ung fattes vedtak med vanlig flertall. Unntaket er endring av vedtekter.

3.9 Ved stemmelikhet skal det gjennomføres en ny votering, dersom det fortsatt er stemmelikhet har leder av det aktuelle organet dobbeltstemme.

3.10 Et valgt organ i Industri Energi Ung er beslutningsdyktig når møtet er lovlig innkalt og minst halvparten av de som har stemmerett er til stede.

# §4 Styrende organer

4.1 Ungdomskonferansen

4.2 Ungdomsutvalget (DSU)

4.3 Arbeidsutvalget (AU)

# §5 Ungdomskonferansen

## Ungdomskonferansens stilling og sammensetning

5.1 Ungdomskonferansen er det høyeste organet i Industri Energi Ung. Organisatoriske og politiske vedtak gjort av ungdomskonferansen representerer Industri Energi Ungs offisielle syn i de aktuelle sakene.

5.2 Ungdomskonferansen består av medlemmer av Industri Energi Ung. Alle deltakende medlemmer stiller med tale-, forslags- og stemmerett.

Ungdomskonferansens frister, hyppighet og beslutningsdyktighet.

5.3 Ungdomskonferansen avholdes en gang per år på tid og sted fattet av ungdomsutvalget. Dato for konferansen skal fattes minst 6 måneder før den avholdes.

5.4 Ungdomsutvalget skal kalle inn til ungdomskonferansen.

5.5 All nødvendig informasjon om valg av ungdomsutvalg, valgkomite og kontrollkomite skal legges frem for alle medlemmer minst 2 måneder før ungdomskonferansen.

5.6 Alle nødvendige saksdokumenter og valgkomiteens innstilling skal være tilgjengelig for alle medlemmer minst to uker før konferansen avholdes.

5.7 Ungdomskonferansen er beslutningsdyktig når den er lovlig innkalt.

5.8 Vedtak på ungdomskonferansen er gyldige fra det øyeblikk vedtakene vedtas på ungdomskonferansen, med mindre annet bestemmes av ungdomskonferansen.

## Ungdomskonferansens oppgaver

5.9 Ungdomskonferansen skal minimum behandle:

* Årsberetning for ungdomsutvalget
* Handlingsplan
* Vedtekter
* Politiske program
* Valg av ungdomsutvalg, valgkomité og kontrollkomité

# §6 Ungdomsutvalget

## Ungdomsutvalgets stilling

6.1 Industri Energis ungdomsutvalg er det øverste organet mellom Ungdomskonferansene.

6.2 Industri Energis ungdomsutvalg består av 11 medlemmer pluss 3 vara. Leder og 2 nestledere er frikjøpt på heltid.

6.3 Utvalgets sammensetning:

(a) Leder som velges for 2 år på første felles Ungdomskonferanse. (b) 2 Nestledere som velges for 1 år på første felles Ungdomskonferanse, deretter for 2 år av gangen.

1. 2 AU-medlemmer velges for 2 år.
2. 6 medlemmer, der 4 av medlemmene velges for 1 år på første felles Ungdomskonferanse, deretter for 2 år av gangen.
3. 3 varamedlemmer i bestemt rekkefølge. Velges for 1 år.

* 1. Alle unntatt varamedlemmer møter med fulle rettigheter på møtene i utvalget.

Varamedlemmer deltar på alle møter, med tale- og forslagsrett.

* 1. Det velges en nestleder med ansvar for studentarbeid og en med ansvar for ungdomsarbeid.
  2. Leder, nestledere og medlemmer velges for 2 år av gangen. Varaer for 1 år av gangen.
  3. Frikjøpte verv kan ikke bli valgt for mer enn 2 sammenhengende perioder. En sammenhengende periode er definert som 2 år. Ved overgang til nytt frikjøpt verv gis 2 nye perioder.

## Ungdomsutvalgets oppgaver

6.8 Utvalget fatter vedtak i alle spørsmål som ikke er avgjort av Ungdomskonferansen, og følger opp handlingsplanen vedtatt av Ungdomskonferansen.

6.9 Utvalget skal på et av de 3 første møtene sette ned konferansekomiteer til studentkonferansen og Ungdomskonferansen bestående av 3 eller flere medlemmer. Komiteene har i oppgave å planlegge og gjennomføre konferansene i samråd med utvalget.

6.10 Ungdomsutvalget plikter å lette kontrollkomiteens arbeid ved at komiteen holdes løpende oppdatert gjennom referater fra utvalget.

6.11 Ungdomsutvalget kan foreta frikjøp av utvalgsmedlemmer eller andre for en kortere periode i samråd med Industri Energi (forbundets AU) når det er hensiktsmessig.

## Ungdomsutvalgets møter

6.12 Industri Energis ungdomsutvalg møter minst 5 ganger i året.

6.13 Ved møter i Industri Energis ungdomsutvalg har medlemmene møteplikt. Uteblir et medlem fra 2 møter uten å melde gyldig forfall, skal vedkommende utelukkes fra ungdomsutvalget. 1.vara rykker da opp til fast plass og supplering skjer etter §3.3.

6.14 Ungdomsutvalget er vedtaksdyktig når over halvparten av de stemmeberettigede i utvalget er til stede.

# §7 Arbeidsutvalget (AU)

7.1 Arbeidsutvalget består av leder, 2 nestledere og 2 AU-medlemmer

7.2 Arbeidsutvalget skal gi innstilling i saker som behandles av Industri Energis ungdomsutvalg, samt ta avgjørelse i saker som Industri Energis ungdomsutvalg har gitt fullmakt til.

# §8 Valgkomite

8.1 Valgkomiteen består av 3 personer + 1 vara.

8.2 Valgkomiteens innstilling skal legges frem to uker før valget finner sted.

8.3 I valgkomiteens innstilling skal det legges vekt på bransje/studiested, geografisk tilhørighet, alder, kjønn og erfaring. Det skal tilstrebes at minst en nestleder, et AU-medlem, 2 medlemmer og en vara er student ved valgtidspunkt.

8.4 Valgkomiteen kommer med innstilling til ny valgkomite.

8.5 Valgkomiteen kommer med innstilling til ny kontrollkomite.

# § 9 Kontrollkomite

9.1 Kontrollkomiteen består av 3 personer + 1 vara.

9.2 Komiteen skal føre kontinuerlig tilsyn med Industri Energis ungdomsutvalg og at forvaltningen av ungdomsarbeidet er i tråd med politisk program, handlingsplan, vedtak og vedtekter.

9.3 Komiteen har rett til, når som helst, å utføre kontroll.

9.4 Kontrollkomiteen legger frem sin beretning på ungdomskonferansen.

9.5 Kontrollkomiteen har møter så ofte den selv finner det nødvendig, dog minst to ganger i året.

# § 10 Lokale ungdomsforum og studentavdelinger

## Lokale ungdomsforum

10.1 Nye lokale ungdomsforum kan opprettes etter godkjennelse fra ungdomsutvalget.

10.2 Lokale ungdomsforum sine vedtekter kan ikke motstride Industri Energi Ungs vedtekter. Dersom forumet ikke har vedtatte egne vedtekter omfattes de av Industri Energi Ungs standardvedtekter for lokale forum.

10.3 Hovedfokuset til lokale ungdomsforum er å gi yngre medlemmer lysten til å engasjere seg og ta på seg verv videre i sin fagforening.

10.4 Et lokalt ungdomsforum må ha minst 3 medlemmer for å ha status som et forum.

10.5 Det lokale ungdomsforumet velger selv sin organisasjonsform.

10.6 Forumet skal holde årsmøte hvert år innen utgangen av oktober, som minst skal behandle årsberetning, vedtekter, og velge styre. Alle medlemmene omfattet av det lokale forumets område har stemme- og forslagsrett på årsmøtet.

10.7 Innkalling med dagsorden skal være medlemmene i hende minst 1 uke før årsmøtet.

10.8 Ekstraordinært årsmøte kan holdes når styret mener det er nødvendig, eller når minst 1/3 av medlemmene krever det.

10.9 Et lokalt ungdomsforum kan ikke oppløses så lenge 3 medlemmer ønsker å fortsette driften.

10.10 Dersom et lokalt ungdomsutvalg oppløses, overtar det sentrale ungdomsutvalget eiendelene

## Lokale studentavdelinger

10.11 Studentavdelinger er viktig for å opprettholde kontinuerlig drift på et studiested. De omfatter vanligvis et universitet eller høyskole. Studentavdelingens oppgave er å arbeide for oppslutning om Industri Energi på sitt studiested.

10.12 Studentavdelingers vedtekter kan ikke motstride Industri Energi Ungs vedtekter. Dersom avdelingen ikke har vedtatt egne vedtekter omfattes de av Industri Energi Ungs standardvedtekter for lokale studentavdelinger.

10.13 En studentavdeling må ha minst 3 medlemmer for å ha status som en studentavdeling.

10.14 Studentavdelingen velger selv sin organisasjonsform, men alle skal ha en økonomiansvarlig og en person som reviderer regnskapet, som ikke er styremedlem. 10.15 Lokalavdelingen skal holde årsmøte hvert år innen utgangen av oktober, som minst skal behandle årsberetning, vedtekter, regnskap, og velge styre. Alle medlemmene i studentavdelingen har stemme- og forslagsrett på årsmøtet.

10.16 Innkalling med dagsorden skal være medlemmene i hende minst 1 uke før årsmøtet.

10.17 Ekstraordinært årsmøte kan holdes når styret mener det er nødvendig, eller når minst 1/3 av medlemmene krever det.

10.18 En studentavdeling kan ikke oppløses så lenge 3 medlemmer ønsker å fortsette driften.

10.19 Dersom en studentavdeling oppløses, overtar det sentrale ungdomsutvalget eiendelene.